เดินผ่านร้านน่านั่งนี้มานานหลายรอบแล้วแต่จังหวะไม่ลงตัวเลยไม่ได้แวะซักที Bearoffeeมีขายทั้งกาแฟและอาหารโดยเฉพาะเมนูAll day breakfast
วันนี้ผมก็อยากมาลองเมนูนี้แหละ ร้านตกแต่งโทนสีน้ำตาลดูขรึมๆแต่ก็สบายๆไม่อึดอัด เข้าไปสั่งAll day breakfast 150 บาทในชุดจะได้ทั้งไข่ ไส้กรอก ขนมปัง น้ำส้มและชาหรือกาแฟ สั่งไปซักพักพนักงานเดินออกมาบอกว่าทำให้ไม่ได้ แล้วก็เหมือนจะพูดว่ามาคนเดียวหรืออะไรนี่แหละแต่ฟังไม่ชัดเพราะพนักงานเป็นหวัดอยู่เลยไม่ได้ถามต่อ แต่จะว่ามาคนเดียวเลยไม่ทำต้องมาสองคนถึงจะทำก็คงไม่ใช่มั้ง

เลยสั่งWafflesไปแทน จานนี้100บาท เป็นวาฟเฟิลเต็มวงกับไอศครีมวนิลลา รสชาติไม่โดนเท่าไหร่เนื้อวาฟเฟิลไม่หอมและดูแห้งๆในขณะที่ไอศครีมลักษณะมันแปลกๆคือถ้าใช้ส้อมจิ้มนี่ก็จะออกมาเป็นชิ้นๆเลย เหมือนไม่เกาะตัวกันรสชาติเลยไม่อร่อยเท่าไหร่ การบริการโอเคดีครับ